(145451) Rumina

Den (145451) Rumina (virdru provisoresch: 2005 RM43) ass e groussen Transneptuneschen Objet, deen als SDO aklasséiert gëtt. Wéinst senger Gréisst ass den Asteroid en Zwergplanéitekandidat.

 Entdeckung 
Den (145451) Rumina gouf den 9. September 2005 vum Astronomenteam Andrew C. Becker, Andrew W. Puckett an Jeremy M. Kubica, um Apache-Point-Observatoire zu Sunspot (New Mexico) entdeckt. D'Entdeckung gouf de 7. August 2009 publizéiertMPC: MPEC 2009-P26: Distant Minor Planets (August 2009). De Planetoid krut vun der I. A. U. d'Klengplanéite-Nummer 145451.

No senger Entdeckung war de Rumina op Fotoe vum 17. November 1976 identifizéiert ginn a sou konnt och seng Ëmlafbunn genee berechent ginn. Zanterhier gouf de Planetoid mat verschiddenen Teleskope vun der Äerd aus observéiert. Bis Dezember 2017 gouf et 303 Observatiounen déi iwwer en Zäitraum vun 42 Joer gemaach gi waren.

 Eegenschaften 
 Ëmlafbunn 
Den (145451) Rumina kreest an 848,28 Joer op enger staark elliptescher Ëmlafbunn tëscht 35,08 AE an 144,14 AE Ofstand zu hirem Zentrum, ëm d'Sonn. D'Bunnexzentrizitéit ass 0,609, d'Bunn steet 28,82° schréi zur Ekliptik. De Perihel gouf fir d'lescht am Joer 2004 duerchlaf, den nächste Perihelduerchlaf dierft also eréischt ëm d'Joer 2853 sinn. Sowuel de Minor Planet Center wéi och de Marc Buie (DES) klassifizéieren den 2005 RM43 als Scattered disk object.

 Gréisst 
Aktuell gëtt vun engem Durchmiesser vun zirka 500 bis 600 km geschwat, op Basis vun engem Réckstralverméigen vun 9 bis 10 % an enger absolutter Hellegkeet vu 4,4 m; dat ass allerdéngs wéinst de Schätzungen onsécher. De Mike Brown geet dovun aus, datt den 2005 RM43 warscheinlech en Zwergplanéit ass; nom Gonzalo Tancredi ass en dat awer nëmme méiglecherweis.

Den (145451) Rumina rotéiert a 6 Stonnen an 42,6 Minutten eemol ëm seng eegen Achs. Doraus ergëtt sech, datt den Asteroid a sengem Asteroidejoer 1.208.100,5 Eegendréiunge („Deeg“) mécht.

+ Bestëmmunge vum Duerchmiesser vum (145451) Rumina Joer  Ofmiessungen (km)  Quell 2010 554,0 Tancredi 2018 584,0 JohnstonJohnston's Archiv: List of Known Trans-Neptunian Objects (Oktober 2018) 2018 524,0 Brown Déi prezist Bestëmmung ass fett markéiert.

 Numm 
Den (145451) Rumina gouf den 1. September 2025 no der réimescher Gëttin Rumīna genannt.International Astronomical Union: (145451) Rumina = 2005 RM43. WGSBN Bulletin Vol.5, Nr 20, S. 7.: "Rumina is a minor Roman goddess who was invoked as a protector of nursing mothers."

 Kuckt och 

 Lëscht vun den Asteroiden
 Haaptasteroidenceinture
 Lëscht vun transneptuneschen Objeten
 Lëscht vun Zwergplanéiten

 Um Spaweck 
 2005 RM43 an Oplëschtung (List Of Transneptunian Objects) vum Minor Planet Center
 2005 RM43 an Oplëschtung (Johnston's Archive)
 How many dwarf planets are there in the outer solar system? Aktuell Lëscht vun de gréissten TNO vum Mike Brown
  Free the dwarf planets! Kolumne vum Mike Brown iwwer d'IAU an d'Zwergplanéiten (23. August 2011)

Kategorie:Objeten an der Kuiperceinture
Kategorie:Astronomesch Objeten, déi 2005 entdeckt goufen
Kategorie:Entdeckunge vum Jeremy Martin Kubica
Kategorie:Entdeckunge vum Andrew W. Puckett
Kategorie:Entdeckunge vum Andrew C. Becker
Kategorie:Scattered disk-Objeten
Kategorie:Méiglech Zwergplanéiten
Rumina